  Майя Бывальцева Удмуртиысь лулчеберетъя но туризмъя министерствоен Владимир Соловьёв ик кивалтоз. 3-тӥ коньывуонысен сое интыуже выльысь юнматӥз элькунлэн тӧроез Александр Бречалов. Иворъёсъя «Удмуртия» агентстволы со сярысь веразы улосвыл тӧролэн но кивалтэтлэн пресс-службаяз. Тодэ вайытом, Владимир Соловьёв элькунысь лулчеберетъя министерствоен 2014-тӥ арысен кивалтэ. Солэсь азьвыл егитъёсын ужанъя министр вал. ВАТСАН Владимир Михайлович Соловьёв  Вордӥськиз 2-тӥ толшоре 1963-тӥ арын Алан ёросысь Туймыйыл (Удмуртский Тоймобаш) гуртын.   1984-тӥ арын Пермьысь лулчеберетъя институтэз «культурно-просветительская работа» ӧнеръя йылпумъяз, 2001-тӥ арын — Кун службая Урал академиез «государственное и муниципальное управление» ӧнеръя. 1984-тӥ арын — Туймыйылысь лулчеберетъя юртысь режиссёр;  1984–1986 аръёсы — Совето Армиын служба нуиз;  1986–1988 аръёсы — Туймыйылысь лулучеберетъя юртлэн кивалтӥсез;  1988-тӥ арын — Туймыйылысь ТЮЗ-лэн кивалтӥсез;  1988–1990 аръёсы — ВЛКСМ-лэн Ална ёросысь комитетэзлэн нырысетӥ секретарез;  1990-тӥ арын — Алнаш ёросысь лулчеберетъя юртысь калык театрлэн режиссёрез;  1991-тӥ арын — Алнаш ёросысь лулчеберетъя юртлэн кивалтӥсез;  1991–1996 аръёсы — Алнаш ёросысь лулчеберетъя юртлэн режиссёрез;  1996–1997 аръёсы — Алнаш черкогуртысь нылпиослэн но быдэ вуымтэослэн «Ошмес» центрзылэн кивалтӥсез;  1997–2006 аръёсы — Алнаш ёрос администрациысь егитъёсын ужанъя ёзэтлэн кивалтӥсез;  2006–2009 аръёсы — Удмурт Элькунысь Егитъёсын ужанъя кун комитетлэн тӧроезлэн нырысетӥ воштӥсез:  2009–2014 аръёсы — Удмуртиысь егитъёсын ужанъя министр;  2014-тӥ арын — Удмуртиысь лулчеберетъя, печатья но калыке ивортодэт вӧлмытонъя министр;   2014-тӥ арын — Удмурт Элькунысь лулчеберетъя, печатья но калыке ивортодэт вӧлмытонъя министрлэсь ужзэ быдэсъясь;  2014–2017 аръёсы — Удмурт Элькунысь лулчеберетъя, но туризмъя министр;  2017-тӥ арысен — Удмурт Элькунысь лулчеберетъя, но туризмъя министрлэсь ужзэ быдэсъясь. Пусъемын УАССР-ысь Вылӥ Кенешлэн Азьвалтэтэзлэн данъян грамотаеныз, УАССР-ысь Министръёслэн Кенешсылэн данъян грамотаеныз, Росси Федерациысь Егитъёсын ужанъя кун комитетлэн данъян грамотаеныз, Удмурт Элькунысь Кун Кенешлэн данъян грамотаеныз, Удмурт Элькунлэн данъян грамотаеныз.  Тегъёс: Удмуртия кивалтэт Лулчеберетъянотуризмъяминистерство ВладимирСоловьёв интыужеюнматон АлександрБречалов  